open-index/open-wikipedia-markdown huggingface dataset:
Денерис Таргариен

**Денерис Таргариен** (исто така и **Денерис Стормборн**, **Дени**, и **Калиси**) е измислена личност од серијата романи на Џорџ Р. Р. Мартин со наслов *[[Песна за мраз и оган]]*, како и телевизиската серија, *[[Игра на тронови (ТВ серија)|Игра на тронови]]*. Во романите, таа е еден од главните карактери.

Денерис (заедно со својот постар брат, Висерис) е една од последните членови на Куќа Таргариен, кои петнаесет години пред настаните во првата книга, владееле со Железниот Престол речиси триста години. Денерис е една од главните ликови кои не се вклучени во романот од 2005 година *[[Гозба за Гаврани]]*, но се појавуваат повторно во наредниот роман *[[Танц со Змаеви]]* (2011).

Во приказната, Денерис е млада жена во тинејџерски години, која живее во Есос, од другата страна на тесното море. Не знае живот поинаков од овој во туѓина, и зависи од волјата на својот постар брат, Висерис, кој ја дава за сопруга на водачот на племето Дотраки, Кал Дрого. За возврат, Висерис добива војска со која сака да го заземе Железниот Престол. Сепак, нејзиниот брат ја губи контролата врз неа, која наеднаш се претвора во независна, силна и самоуверена жена. По смртта на нејзиниот брат, таа станува единствениот потомок на династијата Таргариен, и прави планови да го заземе Желесниот Престол. Бремената Денерис ги губи и сопругот и бебето, а потоа успева да излегне три змаеви од јајце, на кои им станува мајка. Змаевите за неа стануваат предност, иако со текот на времето, таа ја губи целосната контрола врз нив, и тие растат во опасни животни. Таа исто така поседува војска со која ги зазема градовите Јункаи, Астапор и Мерен, во кои го укинува ропството.

Емилија Кларк доби Еми награда за споредна улога во серија за својата улога како Денерис во серијата на HBO во 2013 година и во 2015 година.

## Наводи


Категорија:Песна за мраз и оган
Црква „Св. Кирил и Методиј“ - Лешок

**Свети Кирил и Методиј** — параклис во рамките на Лешочкиот манастир, во селото Лешок, Општина Теарце, Македонија.

Параклисот е сместен во самите манастирски конаци, во посебна просторија. Се претпоставува дека бил завршен во  век.

## Историја

При сквернањето на целиот манастир во текот на воениот конфликт во 2001 година, параклисот бил обиен, а воедно претрпел оштетувања од самата детонација на манастирот. Полиелејот бил искршен и неупотреблив. Четири престолни икони биле оштетени, а украдени биле и Светите Садови од Светата Трпеза..

## Галерија


Податотека:Св. Кирил и Методиј - Лешочки Манастир (1).JPG|Влезот во параклисот
Податотека:Св. Кирил и Методиј - Лешочки Манастир (3).JPG|Дел од иконостасот на параклисот
Податотека:Св. Кирил и Методиј - Лешочки Манастир (2).JPG|Иконостасот на параклисот


;Икони

Податотека:Virgin Mary of Lešok.jpg|Икона на Пресвета Богородица
Податотека:Saint Cyril and Methodius of Lešok.jpg|Икона на сесловенските просветители
Податотека:Sv. Dimitrij i 3 jerasi-Lešočka.jpg|Икона на Св. Димитриј и Св. Три Јерарси
Податотека:Sveti Ilija od Lešočkiot Paraklis.jpg|Икона на Св. Илија


## Поврзано
* Лешочки манастир
* Тетовско архијерејско намесништво
* Теаречка парохија
* Лешок

## Наводи

## Надворешни врски

Лешок
Категорија:Лешок
Црква „Св. Кирил и Методиј“ - Стење

**Свети Кирил и Методиј** — главна селска црква во селото Стење, Општина Ресен, Македонија. Се наоѓа во центарот на селото. Била изградена во 1911 година.

Црквата има трикорабна градба и полукружна апсида. Во внатрешноста нема никаков живопис, а иконостасот е поставен во поново време.

## Галерија


Податотека:Викиекспедиција Преспа 17.jpg|Поглед на апсидата на црквата
Податотека:Викиекспедиција Преспа 26.jpg|Оградата и главниот влез на црквата
Податотека:Викиекспедиција Преспа 21.jpg|Поглед на покривот на црквата од самата камбанарија
Податотека:Викиекспедиција Преспа 19.jpg|Камбанаријата на црквата
Податотека:Викиекспедиција Преспа 24.jpg|Преден поглед на црквата
Податотека:Викиекспедиција Преспа 25.jpg|Странично погледната целата црква


## Поврзано
* Ресенско архијерејско намесништво
* Втора ресенска парохија
* Црква „Св. Атанасиј“
* Црква „Успение на Пресвета Богородица“
* Црква „Св. Никола“
* Црква „Св. Атанасиј“
* Стење

## Наводи

## Надворешни врски

Категорија:Стење
Стење
Абд-ар-Рахман III

**Абд-ар-Рахман III** —  емир и халиф на Кордоба во периодот од 912–961 година.

По смртта на халифот Абдулах (888-912) како негов наследник бил избран, неговиот внук Абд-ар-Рахман III (912-961). Емиратството кое го наследил не било обединето и се соочил со многу бројни внатрешни немири. Во многу кратко време Абд-ар-Рахман III успеал да го смени патот на настаните. Неговите успеси започнале со победата над племето Бануи во 917 година кога успеал да ја земе во своја власт Севиља. Абд-ар-Рахман ставил крај на бунтот кој го води Умар-ибн-Хафун, кој во своја власт ја имал Серанија де Ронда откако избегал од Бобастро.

Со постигнатите успеси Абд-ар-Рахман III создаал свое кралство и добил многубројни симпатизери. Во 929 година Абд-ар-Рахман III се прогласил за халиф што во превод значи „*Принц на верниците*“, најголемиот претставник од Господ на земјата, Абд-ар-Рахман III паралелно ја спојува политиката со религијата и истовремено прогласил независност на андалусите од Багдатскиот халифат.

Абд-ар-Рахман III продолжил со своите освојувања и во 932 година го зазел Толедо и пет години подоцнa во 937&nbsp;г. исто така ја зазел Сарагоса. Во центарот на Алмерија воспоставил важна флота и својот освојувачки поход го продолжил заземајќи ја Мелилија во 927&nbsp;г., Сеута во 931&nbsp;г. и Тангер во 951&nbsp;г., а во 920 година го поразил кралот од Навара, Санчо Гарсес I и четири години подоцна се наметнал над Памплона. Кралот Рамиро II од Леон го спречил во повторното воспоставување на границата со реката Дуеро во 939&nbsp;г. По неговата смрт Абд-ар-Рахман го приклучил Леон во својата територија, како и Навара, Кастиља и Барселона, каде потпишале договор за мир и пријателство со Борел II од Барселона.

## Наводи

Категорија:Кордопски халифат
Категорија:Омејади
Категорија:Несигурна година на раѓање
Категорија:Починати во 961 година
Категорија:Луѓе од Кордоба (Шпанија)
Категорија:Основачи на градови
Црква „Св. Кирил и Методиј“ - Мојанци

**Свети Кирил и Методиј** — главна селска црква во кочанското село Мојанци, Македонија.

## Местоположба

Црквата е сместена во југоисточниот дел од селото.

## Историја

Камен-темелникот на црквата бил поставен во 1992 година од страна на Митрополитот Брегалнички г. Стефан.

Изградбата на црквата била завршена во 2007 година. Црквата е осветена од страна на Митрополитот Брегалнички г. Иларион на 4 ноември 2007 година.

## Архитектура
### Фрескоживопис

Фрескоживописот во црквата го има насликано Венко Цветков од Скопје.

### Иконостас

Црквата поседува иконостас, чии икони исто така ги има насликано Венко Цветков.

## Галерија


Податотека:Црква „Св. Кирил и Методиј“ - Мојанци 10.jpg|Натписна плоча
Податотека:Црква „Св. Кирил и Методиј“ - Мојанци 9.jpg|Куполата
Податотека:Црква „Св. Кирил и Методиј“ - Мојанци 11.jpg|Камбанаријата
Податотека:Црква „Св. Кирил и Методиј“ - Мојанци 12.jpg|Апсидата
Податотека:Црква „Св. Кирил и Методиј“ - Мојанци 13.jpg|Помошниот објект
Податотека:Црква „Св. Кирил и Методиј“ - Мојанци 3.jpg|Спореден влез
Податотека:Црква „Св. Кирил и Методиј“ - Мојанци 5.jpg|Спореден влез
Податотека:Црква „Св. Кирил и Методиј“ - Мојанци 4.jpg|Параклис во дворот на црквата
Податотека:Црква „Св. Кирил и Методиј“ - Мојанци 6.jpg|Главниот влез
Податотека:Црква „Св. Кирил и Методиј“ - Мојанци.jpg|Поглед на црквата
Податотека:Црква „Св. Кирил и Методиј“ - Мојанци 7.jpg|Помошните објекти
Податотека:Црква „Св. Кирил и Методиј“ - Мојанци 8.jpg|Трпезаријата


## Поврзано
* Кочанско архијерејско намесништво
* Грдовска парохија
* Мојанци

## Наводи

## Надворешни врски

Мојанци
Црква „Св. Кирил и Методиј“ - Маврови Анови

**Свети Кирил и Методиј** — црква во селото Маврови Анови.

## Историја
Црквата е осветена на 25 мај 2014 година од страна на митрополитот тетовско-гостиварски г. Јосиф.

## Галерија

Податотека:Sv. Kiril i Metodij - Mavrovi Anovi 04.JPG
Податотека:Sv. Kiril i Metodij - Mavrovi Anovi 10.JPG
Податотека:Sv. Kiril i Metodij - Mavrovi Anovi 12.JPG
Податотека:Sv. Kiril i Metodij - Mavrovi Anovi 09.JPG
Податотека:Sv. Kiril i Metodij - Mavrovi Anovi 11.JPG


## Поврзано
* Гостиварско архијерејско намесништво
* Маврови Анови

## Наводи

Категорија:Маврови Анови
Категорија:Мавровска парохија
Маврови Анови
Категорија:Македонската архитектура во 2014 година
Игор Стефановски-Иџе

**Игор Стефановски-Иџе** (, ) — македонски професионален рели возач. Моментално се натпреварува во Европскиот куп на туристички автомобили (ЕКТА). Стефановски порано учествувал на Европското првенство на ридски патеки, каде трипати победил, во 2014, 2015 ,2023 година.

Во својата прва сезона во ЕКТА тој е дел од словенскиот тим ЛЕМА Рејсинг и вози автомобил СЕАТ Леон кап рејсер.

Во 2017 повторно настапува во првенството на ЕКТА, овој пат со свој тим кој го носи неговото име. Возилото е Сеат Леон TCR

Стефановски е најпопуларниот и најуспешниот македонски натпреварувач во автомобилски трки. Иџе е избран за *Најдобар спортист на Македонија* во 2014 година.

## Наводи

## Надворешни врски
*Официјално мрежно место   на Игор Стефановски-Иџе

Категорија:Македонски автомобилисти
Категорија:Возачи на Европскиот куп на туристички автомобили
Категорија:Родени во 1982 година
Острови во Соломоните

Ова е список на **острови во [[Соломони]]те**. Списокот е поделен по покраина и архипелаг.

## Острови
*Шоазел
**Шоазел
**Таро
**Вагена (Ваглеба)
*Западна Покраина
**Шортленд
***Магусајај
***Алу (Шортленд)
***Пирумери
***Фауро
***Масамаса
***Овау
**Трежери
***Моно
***Стирлинг
**Њу Џорџија
***Вела Лавела
***Мбава
***Ранонга (Ганонга) 
***Симбо 
***Гизо
***Коломбангара (Килимбангара)
***Вонавона
***Кохинго
***Њу Џорџија
***Тетепаре
***Акара
***Рендова
***Вангуну
***Пенџуку
***Нгатокае
***Мборокуа
*Изабел
**Санта Изабел
**Сан Хорхе
*Централна Покраина
**Раселови Острови
**Нгела (Острови Флорида)
***Нгела Суле (Остров Флорида)
***Тулаги 
***Гавуту
***Танамбого
*Гвадалканал
**Гвадалканал
*Малаита
**Малаита
**Марамасике (Јужна Малаита, Мала Малаита)
**Стјуарт
***Мутуави
***Фаоре
***Сикаијана
**Онтонг Џава 
**Ронкадор
*Макира-Улава
**Макира (Сан Кристобал)
**Олу Малау (Острови Три Сестри)
***Малаулало
***Малаупаина
***Алите
**Улава
**Уки Ни Маси
**Овараха (Санта Ана)
**Оварики (Санта Каталина)
*Ренел и Белона
**Ренелов Остров
**Белона
**Индиспенсабл
***Северен Гребен
***Среден Гребен
****Нотингем
***Јужен Гребен
*Темоту
**Санта Крус
***Нендо (Ндени, Нитенди, Нденде, Санта Крус)
****Темоту Нео
****Темоту Нои
***Утупуа
***Ваникоро
****Бание
****Теану (Теваи)
***Тинакула
**Риф
**Даф (Пилени Таумако)
***Таумако
****Таумако
****Тахуа
****Тохуа
***Бас
****Луа
****Ка
****Лорева
***Трежарерс
****Тулеки
****Те Аку
****Лакао
****Улака
***Хали Џексон
**Тикопија
**Анута (Ануа)
**Фатутака

## Поврзано

*Соломони

*
Црква „Св. Кирил и Методиј“ - Радање

**Свети Кирил и Методиј** — главна селска црква во штипското село Радање, Македонија.

## Местоположба

Црквата се наоѓа во средишниот дел од селото.

## Историја

Црквата е изградена во 1929 година и во истата година е осветена. Не е познато од кого била осветена.

## Архитектура

Градбата на црквата е во бела боја и е покриена со ќерамиди. Од покривот на црквата се издига камбанаријата, којашто исто така е во бела боја и е покриена со ќерамиди.

## Галерија


Податотека:Црква „Св. Кирил и Методиј“ - Радање 2.jpg|Апсидата
Податотека:Црква „Св. Кирил и Методиј“ - Радање 3.jpg|Камбанаријата
Податотека:Црква „Св. Кирил и Методиј“ - Радање 4.jpg|Поглед на црквата
Податотека:Црква „Св. Кирил и Методиј“ - Радање 5.jpg|Трпезаријата
Податотека:Црква „Св. Кирил и Методиј“ - Радање 6.jpg|Помошниот објект
Податотека:Црква „Св. Кирил и Методиј“ - Радање 7.jpg|Споредниот влез
Податотека:Црква „Св. Кирил и Методиј“ - Радање 8.jpg|Куполата
Податотека:Црква „Св. Кирил и Методиј“ - Радање 9.jpg|Главниот влез
Податотека:Црква „Св. Кирил и Методиј“ - Радање.jpg|Поглед на црквата


## Поврзано
* Штипско архијерејско намесништво
* Карбинска парохија
* Радање

## Надворешни врски

* Информации за црквата  — страница на Брегалничката епархија

Категорија:Радање
Радање
Велегезити

**Велегезити** (Βελεγεξηαι) се словенско племе кое се населило во југоисточниот дел на Тесалија, околу градовите Теба и Деметријада, кај денешниот Волоски Залив. Се споменуваат како дел од големиот племенски сојуз (614-615) создаден под водство на кнезот Хацон. Во 616 година неуспешно го нападнале градот Солун заедно со македонските словенски племиња. Во VII век бил формиран уште еден племенски сојуз на чело со рексот Пребонд. По неговото убиство, во 674 г. словенските племиња го опасиле Солун, но Велегезитите не се приклучиле кон обединетите племиња, бидејќи одржувале мирни односи со солунчаните. По двегодишна опсада Словените го нападнале градот во 676 година, но морале да се повлечат. Неколку дена подоцна солунчаните биле снабдени со жито и овошје од Велегезитите. За нив сведочат бројни словенски топоними. Нивната склавинија била наречена Велзитија или Велегезитија. Подоцна во 799 г. архонтот Акамир учествувал во организирањето заговор против царицата Ирина. Најверојатно Акамир бил самостоен владетел на Велзитија, која во тој момент била под сизеренството на императорот, на прагот на државно обединување.

## Наводи

Категорија:Словенски племиња
Категорија:Склавини
Категорија:Историја на Тесалија
Кривул

**Кривул** ( - познат и како *планински бор* или *кривуљ*) — зимзелено растение, вид на бор. Тоа е високопланински бор со испрекинат ареал во планините на централна и јужна Европа. Во Македонија е застапен на Шар Планина и Јакупица или Мокра. Според изгледот кривулот е полегната грмушка или мало дрво со повеќе стебла од коренот. Поради нискиот раст, познат е и под името *џуџест бор*. Има по две куси и крути иглички на конусорастот.

На падините под врвот Солунска Глава добро е претставена посевна вегетација која ја изградува борот кривул. Оваа своевидна вегетација во вид на шикара е раширена на поголеми површини, најголеми во однос на другите во Македонија, при што зазема широк дијапазон помеѓу 1.500 и 2.500 м.н.в., во потесна смисла од 1.700 до 2.400 метри надморска височина, без оглед на геолошката подлога поради што се сретнуваат две варијанти од овој тип на вегетација - едната на силикатни и другата на карбонатни терени. Борот кривул ја сочинува горната граница на шумите на овој и другите планински масиви.

## Галерија


Податотека:Solunska Glava od Begovo Pole-MK.JPG|Шума од борови-кривули на Бегово Поле и Солунска Глава
File:Solunska Glava-MKD.JPG|Шума од борови-кривули на врвот Солунска Глава
File:Solunska Glava, pohled k J, svahy porostle kleci.jpg|Шума од борови-кривули на врвот Солунска Глава
File:Кривул на Солунска Глава.JPG|Осамени единки на кривули на самиот врв Солунска Глава



## Наводи

Категорија:Бор (род)
Категорија:Флора на Македонија
Категорија:Флора на Алпите
Категорија:Незагрозени видови според МСЗП
Категорија:Растенија за бонсаи
Категорија:Флора на Европа
Категорија:Јадливи растенија
Црно тело

[thumb|303px|Како што температурата се намалува, нејзината јачина исто така се намалува и максимумот се поместува кон подолгите бранови должини. За споредба се прикажани класичниот [Рејли–Џинсов закон и неговата ултравиолетова катастрофа.]]
[мини|[Зрачење на апсолутно црно тело.]]
**Црно тело** — идеализирано физичко тело кое ги впива сите електромагнетни зрачења, независно од честотата и аголот на упаѓање.  **Бело тело** е  тело со „нерамана површина од која се одбиваат сите упадни зрачења подеднакво во сите правци.“

Црното тело при топлинска рамнотежа оддава електромагнетно зрачење  наречено црнотелесно зрачење. Зрачењето се оддава според Планковиот закон, што значи дека спектарот е определен само од температурата, но не и од обликот или составот на телото.

Црно тело во топлинска рамнотежа покажува две својства:
#Станува збор за идеален оддавач: на секоја честота, оддава енергија колку или повеќе енергија од кое било друго тело на истата температура.
#Стануа збор за дифузен оддавач: енергијата се зрачи изотропно, независно од насоката.

Приближно тело кое би наликуало на црната површинае дупка во ѕидот во голема просторија (Погледајте подолу). Секоја светлина која ќе влезе во дупката се одбива наад бесконечно или паке е впиена во внатрешноста и не постои можност повторно да се појави, што ја прави дупката скоро перфектен впивач. Зрачењето насобрано во ваквиот затворен простор може и не мора да биде во топлинска рамнтежа, зависно од природата на ѕидовите и другата содржина во затворениот простор.

Постоечките материјали оддаваат енергија во делови—способност наречена емисвност—или енергетски нивоа на црното тело. По дефиниција, црно тело во топлинска рамнотежа има емисивност . Извор со помала емисивност независна  од честотата најчесто се нарекува **сиво тело**.
Изработката на тела кои би имале емисивност близу до единица е моментален интерес во науката.

Во астрономијата, зрачењето од ѕвездите и планетите е понекогаш карактеризирана преку делотворната температура, Температурата на црните тела која ќе оддаде вкупен тек на електромагнетна енергија.

## Дефинирање

## Поврзано
Кирхофов закон за топлинско зрачењеВантаблекПланкова месност
## Наводи

## Надворешни врски
* A description and video of work done making "blacker-than-pitch" materials using carbon nanotubes at the NASA Goddard Space Flight Center.

Категорија:Инфрацрвено зрачење
Категорија:Пренос на топлина
Категорија:Електромагнетно зрачење
Категорија:Астрофизика
Менемен (јадење)

[240px|мини|десно|Турски [појадок со менемен (лево)]]
**Менемен** — традиционално турско јадење кое вклучува:јајца, домати, зелени пиперки и зачини како што се мелен црн пипер, мелен црвен пипер, сол и оригано. Може да се додадат и кромид, лук и сл. Се готви со маслиново или сончогледово масло. Слично јадење е шакшука.

Менемен вообичаено се јаде за појадок и се служи со леб. Кромид главно се додава кога менеменот се јаде за ручек и како главно јадење.

## Подготовка
Кромидот се динста на загреан путер или масло, а потоа се додаваат зелените пиперки. Кога кромидот ќе омекне и бојата ќе му стане посветла, се додаваат доматите. Тие треба да станат многу меки и да ја сменат бојата. Конечно се додаваат јајцата и зачините и се меша сè додека јајцата не бидат убаво пржени.

Во рестораните, менемен е јадење по нарачка и се служи во металната тава во која се подготвувал.

## Наводи

Категорија:Храна
Категорија:Турска кујна
Трифун Бузев

**Трифун Бузев** (Воден, 28 август 1889 - Скопје, 23 јуни 1966) — македонски печалбар во Соединетите Држави, учесник во Шпанската граѓанска војна.

## Животопис
За време на Балканските војни во 1912 година дезертирал од османлиската војска и преку Солун заминал за Кливленд, а потоа за Њујорк. Во САД активно се вклучил во работничкото движење и бил синдикален активист. Најпрво, до 1917 година бил член на Социјалистичката партија на Америка, потоа на Индустриските работници на светот за од 1924 година да биде член на Комунистичката партија на САД. Поради што често бил апсен. Во затвори и логори минал вкупно шест години. Завршил и двегодишен курс во партиската школа на КП САД.

На 10 јануари 1937 година, заедно со други тамошни сонародници од Македонија што живееле во Њујорк, преку Франција, заминал за Шпанија. Во Шпанија дошол во февруари 1937 година. Бил во баталјонот „Георги Димитров“ и во 15-та интернационална бригада на Републиканската армија. Учествувал во борбите на шест фронта, а дури петпати бил рануван (во борбите на Брунете и др.). Добил воен чин поручник, а по ранувањата извршувал санитетски должности.

Од Шпанија се повлекол со последните републикански единици во француските логори во февруари 1939 година. Бил во логорот во Аржелес. По една година избегал од логорите и се вратил во САД, каде што бил веднаш уапсен. Во затвор останува седум години, до 1946 година, кога американските власти го ослободиле под услов да ја напушти земјата. Во јануари 1947 година доаѓа во Скопје. Работел како службеник во текстилниот комбинат „Кузман Јосифовски - Питу“ во Скопје. Починал во Скопје на 23 јуни 1966 година.

Во негова чест, една улица во Скопје (во населбата Карпош 4) го носи неговото име.

## Наводи

## Литература
* Трифун Бузев: Камуфлирани лекари. „Во срцето на Шпанија“. Сеќавања на интербригадистите од Македонија. НИК „Наша Книга“, Скопје, 1975, 206-207.
* Трифун Бузев: На лекување. „Во срцето на Шпанија“. Сеќавања на интербригадистите од Македонија. НИК „Наша Книга“, Скопје, 1975, 207.
* Трифун Бузев: Патот Мадрид-Валенција, „На шпанската земја“. Сеќавања на учесниците во шпанската граѓанска војна“. „Култура“, Скопје, 1961, 73-77; „Триесетгодишнина на Шпанската граѓанска војна“, „Нова Македонија“, 13.VII.1966, 6. „Македонци во Шпанија“. Издава: Радио-телевизија Скопје, Скопје, јули 1968, 11-14; „Во срцето на Шпанија“. Сеќавања на интербригадистите од Македонија. НИК „Наша Книга“, Скопје, 1975, 205-206.

Категорија:Луѓе од Воден
Категорија:Македонски комунисти
Категорија:Учесници во Шпанската граѓанска војна
Категорија:Починати во Скопје
Категорија:Затвореници и притвореници во Соединетите Држави
Категорија:Родени во 1889 година
Категорија:Починати во 1966 година
Категорија:Отомански воени лица
Ида (планина во Турција)

**Ида Планина** или **Каздаги** (Kaz Dağları, Karataş Tepesi: „гускина планина“) - планина во Турција, Мала Азија, југоисточно од урнатитните на Троја. Највисокиот врв на Ида Планина, со 1 774 м надморска висина, е Крклар Тепеси, кој во древно време се викал Гаргарус или Гаргарон.

Ида Планина отсекогаш била поврзана со митовите и култовите.

## Митологија
Во древни времиња планината ѝ била посветена на божицата Кибела. Бројни се митолошките епизоди поврзани со Ида Планина:
* Зевс го грабнал убавиот Ганимед на падините на Ида Планина и го однел на Олимп.
* Афродита тука го сретнува смртниот Анхис, таткото на Енеј.
* Хермафродит, синот на Хермес и Афродита до своето полнолетство бил одгледан тука.
* Пријам го оставил сина си Парис тука за да го растргнат ѕверови, но го нашле овчари и го одгледале.
* Тука е одржан и натпреварот во убавина кога Парис одлучил дека Афродита е најубава. 
* Боговите од Олимп се сместиле тука за да гледаат како се одвива Тројанската војна.

Категорија:Планини во Турција
Нортхајм (округ)

мини|Окружната администрација на областа Нортхајм во истоимениот град.
**Нортхајм** () — округ (*[[Окрузи во Германија|Landkreis]]*) во сојузната покраина Долна Саксонија, Германија. Се граничи со (од северозапад надесно) окрузите Холцминден, Хилдесхајм, Гослар, Остероде и Гетинген и сојузната покраина Хесен (округ Касел).

## Историја

Во средновековниот период, областа била дел од Војводството Брауншвајг-Линебург. Подоцна, поголемиот дел од територијата припаѓала на Хановер, а подоцна на Прусија. Во 1885 година, пруската влада создала окрузи во новоосвоените покраини. Во 1884 година биле основани окрузите Ајнбек, Нортхајм и Услар. Нортхајм и Услар биле споени во 1932 година, а подоцна се споиле и со Ајнбек во 1974 година. Територијата на округот била дополнително проширена во 1977 година, кога некои општини од соседните окрузи (Гандерсхајм и Остероде) се приклучиле на округот Нортхајм.

## Географија

Округот се наоѓа во Везерското Средногорје. Реката Везер ја создава западната граница на округот. Реката Лајне тече низ округот од југ на север. Во нејзе се влева реката Руме, која тече низ градот Нортхајм, а реката Илме тече низ градот Ајнбек.

## Грб

## Градови и општини

## Наводи

## Надворешни врски

* Официјална страница 


Категорија:Окрузи во Долна Саксонија
Сагаласос

**Сагаласос** () - археолошко наоѓалиште во југозападна Турција, околу 100 километри северно од современиот град Анталија, древната Аталиеја. Во времето на Римското Царство, градот бил познат како најзначаен град на Писидија, регија во областа на западниот Таурус, денес позната како Езерска Област. Градот бил познат уште во елинистичкиот период како еден од најголемите градови на Писидија.

Археолошкото наоѓалиште се наоѓа меѓу 1400 и 1600 метри надморска височина.

Местото првпат било населено околу 8000 година п.н.е. Во 14 век п.н.е. го споменуваат Хетитите под името Салавас.

Во 6 век градот доживеал голем земјотрес, а потоа поминувал низ разни кризи заради епидемија, недостаток на вода и напади на Варварите, за конечно во 7 век земјотрес да ги присили жителите да го напуштат градот и да се преселат во долината. Сагаласос е преполн со споменици од старогрчкиот, римскиот и византискиот период.

## Надворешни врски

* Сагаласос на холандски и англиски 
* http://www.archaeology.org/interactive/sagalassos

Категорија:Археолошки наоѓалишта во Турција
Категорија:Писидија
Африканска златна мачка

**Африканска златна мачка** — грабливец кој припаѓа на семејството мачки, исто како и Азиската златна мачка, но Африканската е поблиска до каракалот и сервалот. Должината на телото нејзино е од 61 до 102&nbsp;cm, а на опашката - 16–35&nbsp;cm. Висока е околу 38–55&nbsp;cm со тежина 4–16&nbsp;кг. Времетраењето на нивниот живот е околу 21 години. Популацијата на видот е намален.

## Распространетост
Африканската златна мачка живее во прашумите на еквадорот во Африка: во Сенегал, Нигерија, Нигер, Република Конго, Демократска Република Конго и Руанда, а најјужно живее во Ангола. Неа ѝ штети негативното делување на човекот, на пример, намалување на површината на прашумата.

## Опис
мини|Кожа од африканска златна мачка
Има тежина од 11 до 14 килогрми, телото е од 60 до 102 см, со додаток од 16-46 см на должина на опашката. Висината е од 38 до 51 см.
Африканска златна мачка е околу двапати поголема од домашната мачка. Тоа е силна мачка, со подолги нозе. Се јавува во две основни бои: сива и златна. Стомакот, вратот, брадата и образите секогаш се посветли од остатокот на телото. Можат да бидат и со бела боја. Опашката е потемна и завршува со црн врв. Околу 4% од популацијата е потполно црна. Во Западна Африка, можат да имаат дамки на целото тело или само на грбот, нозете и вратот.

## Размножавање
Во најголем дел бременоста трае 75-78 дена, и се раѓаат едно или две мачиња, кои растат брзо и веќе одбиваат да цицаат на 6 неделна старост. Сексуално се зрели од околу 18 месеци. Живеат до 15 години.

Тие се активни ловци. Лесно можат да се качуваат. Ловат глодачи и птици, исто така можат да фатат мала антилопа, понекогаш ловат мали мајмуни. Според некои извори, напаѓаат стока и живина.

Постојат два подвида:
* P. a. aurata Temminck, 1827
* P. a. cottoni Lydekker, 1907

## Наводи

Категорија:Мачки
Категорија:Цицачи на Ангола
Категорија:Цицачи на Буркина Фасо
Сервал

**Сервал** — африкански грабливец од семејството мачки, сличен на Африканската златна мачка и каракалот. Тој е еден од најголемите претставници од седумте видови на Мали мачки, кои го населуваат континентот. Предците на сервалот се и првите мачки кои ја населиле Африка. Поради своето тело и дамките по крзното често се нарекува мал гепард, но и покрај тоа сродство меѓу двата вида не е толку близок, колку со други африкански мачки.

Една од особеностите кои го издвојуваат од останатите претставници на семејството мачки е дека сервалот сака вода и се придржува кон водните извори. Оваа неговата функција во однесувањето и присуството на специфични еколошки одлики се причина да боледува почесто од шистосомијаза. Сервалот води релативно таен начин на живот и главно се храни со глодачи, како птици, зајаци, мали антилопи, змии, жаби. Не е опасен за луѓето, туку напротив - тој самиот често станува нивна жртва.

Природни непријатели на сервалот се други африкански грабливци како леопард, хиените и дивите кучиња. Возрасните сервали може да станат жртва и за нилските крокодили и лавови. Поради неговата големина, луѓето често го користат како домашен миленик.

Сервалот претежно живее во Африка, во потсахарскиот дел на континентот со исклучок на тропските шуми. Бројот на сервалите започнал да се намалува, а како главна причина се наведува човекот. Модерните ДНК-анализи покажуваат дека сервалот има сродна врска со каракалот. Денес е познато дека неговиот претходник еволуирал на територијата на Азија и како резултат на голем број геолошки и климатски промени се создала можност за миграција и еволуција во различни видови на мачки.

## Наводи

## Надворешни врски

*Species portrait Serval; IUCN/SSC Cat Specialist Group 
*Big Cats Online 

Категорија:Мачки
Категорија:Цицачи на Алжир
Категорија:Цицачи на Ангола
Категорија:Цицачи на Боцвана
Категорија:Цицачи на Буркина Фасо
Категорија:Цицачи на Кенија
Категорија:Цицачи на Мароко
Категорија:Цицачи на Замбија
Категорија:Цицачи на Намибија
Категорија:Цицачи на Танзанија
Категорија:Цицачи на Уганда
Хачапури

мини|десно|200п|Аџарско хачапури

**Хачапури** () — традиционално грузиско јадење, тесто со сирење како фил кое се јаде како брза храна.

Јадењето е популарно во Грузија и во државите на бившиот Советски Сојуз. Во грузиските региони постојат различни варијанти, кои се разликуваат како по облик така и по состојките, на пр. ачарули хачапури е во облик на кајче со додаток на јајца, имерули хачапури е со кружен облик, итн.

Тестото се подготува со квас. Откога тестото ќе стаса (ќе се дигне), истото се растегнува и се филува со додатоци како што се: сирење, јајца, кајмак, лук и други додатоци согласно варијантата. Филуваното тесто потоа се пече во врела тепсија и се премачкува со путер.

Хачапури се продава во помали трговски дуќани, бистроа и во рестораните за брза храна.

## Наводи

Категорија:Грузиска кујна
Категорија:Јадења од сирење
Џган

**Џган** ― македонски филм, во режија на Вардан Тозија, кој е автор и на сценариото. Главните улоги ги играле: Мартин Ѓоргоски, Дениз Абдула, Никола Ристановски, Љупчо Тодоровски-Упа, Сара Климоска, Горан Стојановски, Ристо Бурзаденов, Ѓорѓи Тодоровски, Марија Кондовска, Андон Јовановски, Саша Чиникиќ и Мартин Живковски.

## Улоги

## Техничка екипа
Во реализацијата на филмот учествувале: 
* костимографија: Жаклина Крстевска
* шминка: Горан Игњатовски
* монтажа: Атанас Георгиев
* сценографија: Кирил Спасески и Наташа Димитриевска
* дизајн на звукот: Игор Поповски
* музика: Алек Пејовски
* директор на фотографија: Владимир Самоиловски
* продуцент: Огнен Антов

## Учество на фестивали
На 16 ноември 2016 година, филмот бил прикажан на фестивалот „Exground filmfest“ во Висбаден, во натпреварувачката селекција.

## Содржина

## Критички осврт кон филмот
Ѓорѓи Јаневски го оценува филмот како „преполн со сурова енергија и адреналин од кои режисерот често не успева да се дистанцира. Покажува виртуозност во изведувањето на сцените со акција и насилство, но почнува премногу да ужива во нив градејќи климакс и онаму каде што е потребна драматуршка издишка. На моменти филмот е обременет со прекумерна експликација на очигледното, која продуцира иритирачки општи места кои го заробуваат демократскиот простор за слободна интерпретација и рефлексија.“

## Наводи

Категорија:Македонски филмови од 2010-тите
Категорија:Филмови на Вардан Тозија
Категорија:Филмови со Мартин Ѓоргоски
Категорија:Филмови со Никола Ристановски
Категорија:Филмови со Дениз Абдула
Категорија:Појавено во 2016 година во Македонија
Национален парк Серенгети

**Серенгети** — национален парк кој се наоѓа во истоимената област во Танзанија, Источна Африка. На јазикот на Масаите, Серенгети значи „бескрајна рамница“. Регионот на Серенгети го вклучува Националниот парк Нгоронгоро, Масва, Лолиондо, Грумети и Икоронго контролиранара земја, како и Масаи Мара, националниот парк во Кенија. Преку 90,000 туристи годишно го посетуваат паркот.

Серенгети бил основан во 1940 година. Зафаќа површина од 14.763 км2. Во 1959 година од Серенгети бил одвоен резерватот Нгоронгоро. Еко-системот на Серенгети е еден од најстарите на планетата. Посебните одлики на климата, растителноста и животинскиот свет многу малку се промениле во последните милиони години.

Миграцијата е таа по која Серенгети е можеби најпозната. Повеќе од 1,5 милиони гну и 250,000 зебри мигрираат секоја година, односно се движат јужно од северните брда во јужните полиња за време на краткотрајните дождови секој октомври и ноември, и потоа вртат кон запад и север после долгите дождови во април, мај и јуни.

Во овој национален парк живеат лавови, леопарди, слонови, носорози, биволи, хиени, гепарди, зебри, грабливи птици итн.

Серенгети е вклучен во списокот на светско наследство на УНЕСКО.

## Наводи

## Надворешни врски

* Super Pride - National Geographic Channel 
* Serengeti Official website
* Serengeti National Park, Tanzania National Parks Authority 
* WCMC World Heritage Site  - Serengeti 
* Map of Serengeti National Park

Категорија:Светско наследство во Танзанија
Категорија:Национални паркови во Танзанија
Категорија:Биосферни резервати во Танзанија
Александар Фолифоров

**Александар Фолифоров** (; р.  во ) — руски професионален друмски велосипедист, кој вози за професионалната континентална екипа .

Бил вклучен во почетниот состав на екипата за Џиро д’Италија 2016, каде го освоил поединечниот хронометар на петнаесеттата етапа.

## Достигнувања

;2014
: 1. Етапа 4 Гран при Адигеја
: 2. Трофео ПИВА
: 4. Краен пласман Тур де л’Авенир
: 6. Краен пласман Ронд де л’Изар
::1. Бодовен пласман
::1. Планински пласман
::1. Етапа 1
::1. Етапа 4
;2015
: 1. Краен пласман Гран при Сочи
::1. Етапа 4 (ITT)
: 2. Гран при Сочи Мајор
: 10. Трка околу Словенија
;2016
: 1. Етапа 15 (ITT) Џиро д’Италија

## Наводи

## Надворешни врски
* 
* 
* 

Категорија:Родени во 1992 година
Категорија:Живи луѓе
Категорија:Луѓе од Ковров
Категорија:Руски велосипедисти
Категорија:Руски етапни победници на Џиро д’Италија
Дебарски земјотрес (1967)

**Дебарски земјотрес од 1967 година** — природна катастрофа која го погодила градот Дебар, изутрината на 30 ноември 1967 година. Од низата земјотреси најразорниот од нив се случил во 07:23 часот.

## Сеизмичност на областа

Дебарското епицентрално подрачје има голема сеизмичност, што може да се забележи од големиот број на случени земјотреси во периодот 1900-2016 година. На ова подрачје често се случуваат слаби земјотреси со магнитуда M<sub>L</sub> <3 и ретка појава на умерени до силни, како што бил случајот во 1967 година.

## Епицентар

Епицентарот на земјотресот бил на територијата на тогашна НСР Албанија, во областа Голо Брдо. Серија натамошни потреси продолжиле до април 1968 година.

## Последици

Земјотресот предизвикал материјални штети во 41 населено место во Македонија и 177 населени места во Албанија (во подрачјето на Пешкопеја и Либражд), со 7 загинати лица во Македонија, 12 загинати лица во Албанија и вкупно 214 ранети.

Во Албанија биле оштетени 6.536 згради, 534 биле урнати до темел, а 1.623 имале тешко оштетување. Во селата Клење, Острени, Луник, Макелара, Себисхит, Ланде, Превала и Лејкан уништени или оштетени биле 75-90 % од куќите.

Во Македонија, штети од случениот земјотрес се забележани на 41 место, со околу 17.600 жители. Околу 55 % од вкупниот број штети отпаѓа на станбениот фонд.

Од главниот удар на земјотресот најтешко бил погоден градот Дебар со околината. Во градот 30% од објектите биле тешко оштетени или срушени, 50% претрпеле оштетувања што дозволуваат санација и 20% останале неоштетени или претрпеле незначителни оштетувања, кои лесно можеле да се отстранат со релативни мали градежни зафати.

Во напорите да не се предизвика поголема катастрофа при исклучувањето на струјата од главната трафостаница, животот го загубил Шуип Кобеци, татко на две малолетни деца.

## Обнова

Со помошта што доаѓаше од сите делови на тогашна СФРЈ и од Меѓународниот Црвен крст, последиците биле санирани. Во знак на солидарност, скопјани на Дебар му го подарија и Општествениот дом „Скопје“.

## Поврзано
* Дебар

## Наводи

## Надворешни врски
* Информации за земјотресот

Земјотрес
Категорија:Земјотреси во Македонија
Категорија:Македонија во 1967 година
Категорија:Земјотреси во 1967 година
Категорија:Земјотреси во Албанија
Категорија:Албанија во 1967 година
Проаилурус

мини|Proailurus lemanensis череп
**Проаилурус** (*Proailurus*) — праисториски месојад кој живеел во Европа и Азија пред околу 25 милиони години во доцниот олигоцен и миоцен. Фосили од овој вид биле пронајдени во Монголија, Германија и Шпанија. Една неодамнешна филогенеза го става овој вид како основен на мачковидните видови, кои ги вклучува мунгосите, хиените и мачките. Според други студии, овој вид бил вистинска мачка.

Проаилурус бил мало животно, само малку поголем од домашната мачка, со тежина од околу 9 килограми. Таа имала долга опашка, големи очи и остри канџи и заби и живеела на дрво.

Проаилурус најверојатно е предок на Псевделурус, кој живеел пред 20-10 милиони години.
## Наводи

Категорија:Праисториски мачки
Symphony Solutions NV

**Symphony Solutions NV** - е интернационална ИТ компанија која врши усуги од областа на развој на софтвер, тестирање и бизнис процес аутосорсинг..

## Историја
Компанијата е основана од страна на Тео Шифник (Theo Schnitfink) од Холандија во 2008 година   и работи на пазарот за аутосрсинг со клиенти од Европа, Америка и Канада.

Во 2016 година, Симфони Солушнс го зголеми бројот на своите вработени до 250. Исто така, оваа година компанијата влезе во ТОП 20 компании за Јаvа технологии, рангирани според СиоРивју (CioReview).
Во март 2016 година,  компанијата учествуваше на Украинско-Холандскиот бизнис форум како претставник на ИТ пазарот.

На 10 мај 2016 година, Симфони Солушнс официјално отвори нова канцеларија во Македонија (Скопје)..
## Структура на компанијата
Центри за развој:
* Македонија – Скопје
* Холандија – Амстердам (главно претставништво)
* Украина – Лавов
* Полска – Жежов, Краков

## Главни бизнис области
Симфони Солушнс спеацијализира во областа на SAP, Јаvа, C#, C++, PHP, JavaScript, Angular.JS, Node.js, Salesforce (Salesforce.com), Android, iOS,Microsoft .NET, Go, Python, веб-дизајн, автоматско и мануелно тестирање.
## Партнерства
Симфони Солушнс е  сертифициран партнер на Microsoft, SAP, Hi-Tech initiative, QT, и член на Европската бизнис асоцијација, исто така.

## Наводи

## Надворешни врски
* Официјално мрежно место на компанијата

Холандски претпријатија| Претпријатија за програмска опрема од Холандија| Претпријатија за програмска опрема по земји
Брадикинин

**Брадикининот** е инифламаторен медијатор. Тој е пептид кој предизвикува дилатација (проширување) на крвните садови, и со тоа предизвикува опаѓање на крвниот притисок. Класа на лекови наречени АКЕ инхибитори, кои се користат за намалување на крвниот притисок, ја зголемуваат концентрацијата на брадикинин (преку инхибиција на неговата деградација) што доведува до дополнително намалување на крвниот притисок.

## Историја
Брадикининот бил откриен во 1948 година од страна на тројца бразилски физиолози и фармаколози.

Категорија:Пептидни хормони
Категорија:Гени на хромозомот 3
Балцерс

**Балцерс** () — град и општина во јужниот дел на Лихтенштајн. На пописот од 2005 година, општината имала население од 4.420 жители. Главниот дел на селото се наоѓа долж источниот брег на реката Рајна.

## Историја и култура

Историски, денешниот облик на градто се состои од две различни села, моменталниот Балцерс на исток и Мелс на запад. Иако не е очигледно, поделбата сè уште постои во локалната култура, што се пресликува во полусериозен локален натпревар. Некои обичаи, како пролетниот ритуал „Функен“ со претхристијански елементи вклучува огромен оган, се изведуваат одвоени. Двата дела биле првпат споменати во 842 година како Палацоле (*Palazole*).

Балцерс е седиште на замокот Гутенберг од  век, сместен на карпест рид во средиштето на градот.

## Хелидром

Во Лихтенштајн нема аеродром, но во Балцерс има мал хелидром достапен за сезонски летови .

## Ерликон Балцерс

Седиштето на претпријатието „Ерликон Балцерс“, голем производител на технологија за филм, сончева и вакуум, се наоѓа во Балцерс.

## Наводи

## Надворешни врски

* Официјална страница


Категорија:Општини во Лихтенштајн
Црква „Св. Богородица“ - Пиперово

**Света Богородица** — главна манастирска црква на Пиперовскиот манастир во селото Пиперово, Македонија.

## Местоположба

Се наоѓа на почетокот на селото, а околу нејзе се наоѓаат и други помошни објекти.

Во 2020 година била издадена „Процена на загрозеноста од елементарни непогоди кај православните верски храмови во општина Штип“ од страна на Центарот за управување на кризи и Универзитетот „Гоце Делчев“ во која се вели дека црквата врз основа на својата градба, местоположба и околина е загрозена од појава на пожари.

## Историја

Манастирската црква била изградена и осветена околу 1930 година.

Според натписната плоча поставена над влезот во црквата, истата била изградена од страна на Спасо и Ванѓа Божинови во 1934 година.

## Галерија


Податотека:ЕкспедицијаЛакавичко 11.jpg|Дел од манастирските објекти
Податотека:ЕкспедицијаЛакавичко 12.jpg|Поглед на црквата
Податотека:Црква „Св. Богородица“ - Пиперово 2.jpg|Апсидата
Податотека:Црква „Св. Богородица“ - Пиперово 3.jpg|Припратата
Податотека:Црква „Св. Богородица“ - Пиперово 4.jpg|Влезот
Податотека:Црква „Св. Богородица“ - Пиперово.jpg|Јужната страна


## Поврзано
* Штипско архијерејско намесништво
* Осма приградска парохија
* Пиперово

## Наводи

## Надворешни врски

Пиперово
Категорија:Пиперовски манастир
Гетинген (појаснување)

**Гетинген** може да се однесува на:

* Гетинген — универзитетски град во Долна Саксонија
* Гетинген (округ) — округ во Долна Саксонија
* Гетинген (песна) — песна на француската пејачка Барбара
Мирзино јато

**Мирзино јато** — југословенска диско-поп група од Сараево. Групата е создадена кон крајот на 1970-тите години под влијание на германската диско група Бони Ем. Членови на Мирзино Јато биле Мирза Алијагиќ, Зузи Зумрета Миџиќ и Гордана Ивандиќ. Мирзино Јато објавиле два албума, „Шеќер и мед“ (*Шећер и мед*; 1979) и „Најсладок штрк“ (*Најслађи роде*; 1983). Сите песни за групата ги напишал Сеад Липовача од Дивље јагоде. Единствен хит на групата станала песната „Апсолутно твој“ од албумот „Шеќер и мед“.

Мирза Алијагиќ кариерата ја продолжил како бас во сараевската опера, Гордана Ивандиќ (сестра на тапанарот на Бијело дугме, Горан Ивандиќ) станала пејачка на групата Макадам.

## Литература
*  (*на српски)*

Категорија:Босанскохерцеговски музички групи
Грамада

**Грамада** () — гратче во северозападна Бугарија, , административен центар на општината Грамада во Видинската Oбласт. Има население од околу 1,236 жители (2022).

## Географија и местоположба
Се наоѓа во западниот дел на Дунавската Рамнина, на 30 километри од Видин и на 200 километри од Софија. Гратчето е сместено на двата брега на Грамадска Река.

## Општина
Општина Грамада има површина од 184&nbsp;км², а сочинета е од следниве населени места:

*Бојаново
*Бранковци
***Грамада**
*Медешевци
*Милчина Л’ка
*Срацимирово
*Тошевци
*Водна

Општината е сместена во рамнина, а низ неа поминуваат реките Видбол, Корманица, Грамадска и Јасова Бара. Главна дејност е земјоделството, особено пченица, овошје и зеленчук и винарство.

## Знаменитости
Источно од Грамада се наоѓа Видинскиот трансмитер, моќна станица која емитува средни радиобранови, пуштена во употреба во 1973 година. Нејзините сигнали лесно може да се пренесат низ цела Европа.

## Чест
Ледникот Грамада на антарктичкиот остров Смит сместен во Јужните шетландски острови е именуван по Грамада.

## Наводи

## Надворешни врски
Страница за општина Грамада 

Категорија:Градови во Бугарија
Категорија:Населени места во областа Видин
Левица (политичка партија)

**Левица** — македонска политичка партија со левичарска ориентација. Основните заложби ѝ се борбата за работнички права и социјална правда, за демократизација на сите сфери на живеењето.

Иницијативата за формирање на Левица потекнала од членови на Движењето за социјална правда „Ленка“, членови на левичарското движење „Солидарност“, членови на Комунистичката партија на Македонија, синдикалци, активисти и поединци левичари. Левица има колективно претседателство, Президиум, составен од седум членови со императивен мандат. Регистрирана е на 25 февруари 2016 година, а иницијативата за формирање на партијата била објавена на 14 ноември 2015 година.

На парламентарните избори во 2016 година партијата настапила самостојно освојуваќи околу 12.000 гласови односно 1% од вкупните гласови. Левица на локалните избори во 2017 година, освоиле 3 советнички места.

Левица ја поддржала Шарената револуција, започната по аболиција од претседателот Ѓорге Иванов, и зела активно учество во истите. На двајца членови на Левица, еден од нив дел од Президиумот, им била одредена мерка куќен притвор заради учество на протестите.

На парламентарните избори во 2020 година Левица настапила самостојно освојувајќи 37.426 гласови односно 4,10% од вкупните гласови или 2 пратеници, проф. д-р Димитар Апасиев и Борислав Крмов.

На локалните избори во 2021 година Левица настапила самостојно освојувајќи 50.181 гласови односно 49 членови во општинските совети во Република Македонија.

За претседателските избори во 2024 година Левица учествуваше со проф. д-р Билјана Ванковска за Претседател на Република Македонија, кој освои 41.172 односно 4.55% од гласовите.

## Изборни резултати

## Наводи

## Надворешни врски
* Официјална страница на Левица

Категорија:Левичарски партии
Категорија:Политички партии во Македонија
Категорија:Појавено во 2015 година во Македонија
Црква „Св. Троица“ - Маџир Маало

**Света Троица** — православна црква во скопската населба Маџир Маало во Општина Центар. 
Удирање и осветување на камен-темелникот бил извршен на 11 октомври 2014 година од страна на поглаварот на МПЦ, г.г. Стефан.
Црквата се наоѓа на темели од претходно разрушен храм во 1503 година. Осветена била на 15 ноември 2015 година.

## Наводи

## Поврзано
*Маџир Маало;

Маџир
Категорија:Маџир Маало
Категорија:Цркви во Скопје
Категорија:Македонската архитектура во 2015 година
Иван Терзиев

**Иван Терзиев** (Робово, Струмичко,  - , ) — македонски композитор и флејтист. Важи за најголем мајстор на флејтата во Македонија.

## Животопис
Терзиев е роден во струмичкото село Робово. Тој подоцна постанал еден од најдобрите македонски композитори и флејтисти, покрај другите негови извонредни музички дела, автор е и на маршот посветен на историското ВМРО, денес химна на ВМРО-ДПМНЕ. Тој е комплетен автор и на балетската свита „*Јаболко и девојка*“, своевидно ремек-дело.
Починал во Скопје на 29 мај 2016 година.

## Наводи

## Надворешни врски
**Вошебна флејта* (дел 1, дел 2, дел 3) — ТВ-емисија за Терзиев со негови изведби на разни песни, YouTube
* ''Јаболко и девојка, балетска свита'', YouTube
* ''Вардарска романса'', YouTube
* Маршот на ВМРО, YouTube

Категорија:Луѓе од Робово (Струмичко)
Категорија:Македонски флејтисти
Категорија:Македонски композитори
Лактат дехидрогеназа

**Лактат дехидрогеназа** (**LDH**) е ензим кој се наоѓа во речиси сите живи клетки (животински, растителни и прокариотски). LDH ја катализира претворањето на лактат во пируват и обратно, како и претворањето на кофакторот NAD+ во NADH и обратно. Дехидрогеназа е ензим кој врши трансфер на хидрид од една молекула на друга.

## Изоензими
Лактат дехидрогеназата е составена од четири подединици (тетрамер). Двете најзначајни подединици се белковините LDH-M и LDH-H, енкодирани од страна на гените *LDHA* и *LDHB*, соодветно. Овие две подединици можат да формираат пет возможни тетрамери (изоензими): 4H, 4M, и три мешани тетрамери (3H1M, 2H2M, 1H3M). Овие пет изоформи се ензимски слични, но различно се распространети во ткивата: главниот изоензим во скелетните мускули и црниот дроб, M4, има четири мускулни (M) подединици, додека H4 кој е главен изоензим во срцето кај повеќето видови содржи четири срцеви (H) подединици.

* LDH-1 (4H)—во срцето и црвените крвни клетки, како и во мозокот. 
* LDH-2 (3H1M)—во ретикулоендотелниот систем
* LDH-3 (2H2M)—во белите дробови
* LDH-4 (1H3M)—во бубрезите, плацентата, и панкреасот
* LDH-5 (4M)—во црниот дроб

## Наводи

Категорија:EC 1.1.1
Категорија:Гени на хромозомот 11
Категорија:Гени на хромозомот 12
Категорија:Хемиска патологија
Днепар (појаснување)

**Днепар** може да се однесува на:

## Топоними

* Днепар — река која поминува низ Русија, Белорусија и Украина.
* Днепар (град) — град во Украина, обласен центар.

## Други
* ФК Днепар (појаснување)